Απόφαση χορήγησης εκπαιδευτικής άδειας σε δικαστικό υπάλληλο
Χορήγηση άδειας υπηρεσιακής εκπαίδευσης σε δικαστικό υπάλληλο.
Αίτηση χορήγησης άδειας υπηρεσιακής εκπαίδευσης από Υπηρεσιακό Συμβούλιο.
Στην αίτηση ο/η αιτών /ούσα θα πρέπει να αναφέρει εάν η άδεια αφορά σε μετεκπαίδευση και επιμόρφωση ή μεταπτυχιακή εκπαίδευσης, καθώς και το χρονικό διάστημα για το οποίο ζητείται. Η αίτηση υποβάλλεται είτε με αυτοπρόσωπη παρουσία, είτε αποστέλλεται ταχυδρομικώς ή με email, στην ηλεκτρονική διεύθυνση: protokolo@justice.gov.gr, με συνημμένα όλα τα απαιτούμενα δικαιολογητικά για τη χορήγηση της άδειας.
Κατάθεση από τον αιτούντα (δια ζώσης ή ταχυδρομικά)
Ο/η δικαστικός υπάλληλος πρέπει να έχει συμπληρώσει τριετή τουλάχιστον υπηρεσία, στην οποία δεν συνυπολογίζεται η δοκιμαστική υπηρεσία του, προκειμένου να του χορηγηθεί άδεια υπηρεσιακής εκπαίδευσης.
Η άδεια για υπηρεσιακή εκπαίδευση διαρκεί έως ένα (1) έτος και μπορεί να χορηγείται είτε ενιαία είτε τμηματικά. Η άδεια για μεταπτυχιακή εκπαίδευση μπορεί να παραταθεί, με τη σύμφωνη γνώμη του υπηρεσιακού συμβουλίου, έως ένα (1) ακόμη έτος, αν το μεταπτυχιακό πρόγραμμα διαρκεί πλέον του έτους και οι υπηρεσιακές ανάγκες το επιτρέπουν.
Εκπαιδευτική άδεια χορηγείται υποχρεωτικά αν ο/η δικαστικός υπάλληλος έχει λάβει υποτροφία από το Ίδρυμα Κρατικών Υποτροφιών. Υποτροφία που έχει χορηγηθεί στον /στην δικαστικό υπάλληλο από άλλο ίδρυμα ή οργανισμό, ελληνικό ή αλλοδαπό, ή από αλλοδαπή κυβέρνηση, συνεκτιμάται από το Υπηρεσιακό Συμβούλιο για τη χορήγηση της άδειας. Στην περίπτωση αυτή η άρνηση χορήγησης της άδειας αιτιολογείται ειδικώς.
Ο δικαστικός υπάλληλος δεν πρέπει να έχει υπερβεί το πεντηκοστό πέμπτο (55) έτος της ηλικίας του.
Έως την 30η Σεπτεμβρίου πρέπει ο δικαστικός υπάλληλος να έχει εκδηλώσει εγγράφως το ενδιαφέρον του, προκειμένου να λάβει άδεια υπηρεσιακής εκπαίδευσης κατά το επόμενο δικαστικό έτος.
Έκδοση Υπουργικής απόφασης έως 30 Νοεμβρίου, με την οποία θα καθορίζονται τα κάτωθι: α)ο μέγιστος αριθμός υπαλλήλων, κατά τομέα του άρθρου 18 του ν.4798/21 (Α΄ 68), στους οποίους θα χορηγηθεί άδεια υπηρεσιακής εκπαίδευσης το επόμενο έτος, β) η προθεσμία για την υποβολή των σχετικών αιτήσεων των υπαλλήλων, γ) τα απαραίτητα δικαιολογητικά που πρέπει να καταθέσει ο/η δικαστικός υπάλληλος από τα οποία να προκύπτει η αποδοχή του /της από τους φορείς μετεκπαίδευσης ή μεταπτυχιακής εκπαίδευσης.
Η διαδικασία αφορά στη χορήγηση, ενιαία ή τμηματικά, εκπαιδευτικής άδειας σε δικαστικούς υπαλλήλους λόγω α) μετεκπαίδευσης και επιμόρφωσης ή β) μεταπτυχιακής εκπαίδευσης.
Απαιτείται η κατάθεση εγγράφου από το οποίο να προκύπτει η αποδοχή του /της δικαστικού υπαλλήλου στο πρόγραμμα μετεκπαίδευσης ή μεταπτυχιακών σπουδών.
Για τη χορήγηση εκπαιδευτικής άδειας σε δικαστικό υπάλληλο που έχει λάβει υποτροφία από το Ίδρυμα Κρατικών Υποτροφιών ή από άλλο ίδρυμα, απαιτείται έγγραφο από το οποίο να προκύπτει η λήψη της υποτροφίας.
Για τη χορήγηση άδειας για μετεκπαίδευση ή μεταπτυχιακές σπουδές, σε χώρα του εξωτερικού, απαιτείται η πολύ καλή γνώση της γλώσσας της χώρας αυτής ή του οικείου προγράμματος που θα παρακολουθήσει, σύμφωνα με το π.δ 85/2022 για το Προσοντολόγιο - Κλαδολόγιο
Κατάθεση από τον αιτούντα (αποκλειστικά δια ζώσης)
Η υπηρεσιακή εκπαίδευση, για την οποία χορηγείται η άδεια, πραγματοποιείται με βάση συγκεκριμένο πρόγραμμα, σε δικαστήρια ή άλλες συναφείς υπηρεσίες και δημόσιους φορείς ή οργανισμούς, ειδικώς δε η μεταπτυχιακή εκπαίδευση σε Ανώτατα Εκπαιδευτικά Ιδρύματα στην Ελλάδα ή στο εξωτερικό.
Περί υπηρεσιακής εκπαίδευσης του "Κώδικα δικαστικών υπαλλήλων και λοιπές επείγουσες διατάξεις"
Καθορισμός προσόντων διορισμού σε φορείς του Δημοσίου (Προσοντολόγιο-Κλαδολόγιο).
Σε περίπτωση αρνητικής γνωμοδότησης από το αρμόδιο πενταμελές Υπηρεσιακό Συμβούλιο, ο/η δικαστικός/η υπάλληλος μπορεί να ασκήσει προσφυγή. Η προσφυγή ασκείται με κατάθεση στον/στην προϊστάμενο/νη ή στον/στην πρόεδρο του τριμελούς συμβουλίου διεύθυνσης του δικαστηρίου, της εισαγγελίας ή της υπηρεσίας στην οποία υπηρετεί ο/η προσφεύγων/ουσα, μέσα σε προθεσμία είκοσι (20) ημερών από την κοινοποίηση της απόφασης, σύμφωνα με τα άρθρα 88 και 89 το ν. 4798/21 (Α΄68).
Παραλαβή της αίτησης από το αρμόδιο Τμήμα του Υπουργείου Δικαιοσύνης. Ο αρμόδιος υπάλληλος την πρωτοκολλεί και την χρεώνει αυτόματα μέσω του ηλεκτρονικού συστήματος (papyroς) στην αρμόδια Υπηρεσία.
Ο φάκελος της αίτησης χρεώνεται σε υπάλληλο στο αρμόδιο Τμήμα για περαιτέρω ενέργειες.
Ελέγχεται η αίτηση του /ης δικαστικού/ης υπαλλήλου και τα επισυναπτόμενα δικαιολογητικά, ως προς την πληρότητα της και την τήρηση των προϋποθέσεων, από τον αρμόδιο υπάλληλο στον οποίο έχει ανατεθεί.
Το αρμόδιο Τμήμα ενημερώνει με έγγραφο, το οποίο αποστέλλεται είτε ταχυδρομικώς ή με email, στον/ην δικαστικό/η υπάλληλο στην περίπτωση που δεν επισυνάπτονται τα απαιτούμενα δικαιολογητικά ή δεν τηρούνται οι προϋποθέσεις για τη χορήγηση άδειας υπηρεσιακής εκπαίδευσης.
Υποβάλλεται ερώτημα στο πρωτοβάθμιο υπηρεσιακό συμβούλιο για τη χορήγηση ή μη εκπαιδευτικής άδειας στον δικαστικό υπάλληλο.
Το Υπηρεσιακό Συμβούλιο εκδίδει γνωμοδότηση αναφορικά με τη χορήγηση ή μη της άδειας υπηρεσιακής εκπαίδευσης. Απαιτείται ειδική αιτιολόγηση, εάν το Υπηρεσιακό Συμβούλιο απορρίψει αίτηση του δικαστικού υπαλλήλου, για χορήγηση εκπαιδευτικής άδειας στην περίπτωση που έχει λάβει υποτροφία από ίδρυμα ή οργανισμό, πλην της λήψης υποτροφίας από το Ίδρυμα Κρατικών Υποτροφιών όπου η εκπαιδευτική άδεια χορηγείται υποχρεωτικά.
Η γνωμοδότηση του πενταμελούς υπηρεσιακού συμβουλίου κοινοποιείται, με επιμέλεια του γραμματέα του συμβουλίου, μέσα σε προθεσμία δεκαπέντε (15) ημερών από την έκδοσή της στον/ην δικαστικό/η υπάλληλο.
Η γνωμοδότηση του Υπηρεσιακού Συμβουλίου διαβιβάζεται στη Διεύθυνση Προσωπικού Δικαστικών Υπαλλήλων.
Σε περίπτωση που εκδοθεί σύμφωνη γνώμη του οικείου υπηρεσιακού συμβουλίου, εκδίδεται απόφαση χορήγησης άδειας υπηρεσιακής εκπαίδευσης στον δικαστικό υπάλληλο.
Το αρμόδιο Τμήμα διαβιβάζει την απόφαση στο φορέα που ανήκει οργανικά ο/η δικαστικός/η υπάλληλος προκειμένου να συσχετιστεί στον υπηρεσιακό του φάκελο και να ενημερωθεί ο αιτών/ουσα. Η ανωτέρω απόφαση κοινοποιείται και στο Τμήμα Μισθοδοσίας .
Το Υπηρεσιακό Συμβούλιο λαμβάνει υπόψη τη συνάφεια του περιεχομένου της μετεκπαίδευσης ή των μεταπτυχιακών σπουδών του/της δικαστικού υπαλλήλου με το αντικείμενο της υπηρεσίας του/της, την αξία που έχει για την υπηρεσία το προτεινόμενο πρόγραμμα, την υπηρεσιακή του/της επίδοση, τις γνώσεις, τα τυπικά προσόντα και την ηλικία του,/της καθώς και τις ανάγκες της υπηρεσίας.
Μετά τη λήξη της άδειας υπηρεσιακής εκπαίδευσης, ο δικαστικός υπάλληλος έχει υποχρέωση να παραμείνει στην υπηρεσία για χρονικό διάστημα τριπλάσιο της διάρκειας της άδειας. Αν δεν εκπληρώσει την υποχρέωση αυτή, ο δικαστικός υπάλληλος που έλαβε άδεια για εκπαίδευση στο εξωτερικό οφείλει να επιστρέψει τις επιπλέον αποδοχές που έλαβε κατά τον χρόνο της άδειας, καθώς και τα έξοδα μετάβασης και επιστροφής με τον νόμιμο τόκο από τη λήψη τους. Στην περίπτωση αυτή ο χρόνος της άδειας δεν υπολογίζεται ως χρόνος πραγματικής υπηρεσίας.
Στον δικαστικό υπάλληλο στον οποίο χορηγείται άδεια υπηρεσιακής εκπαίδευσης στο εσωτερικό, καταβάλλονται πλήρεις οι αποδοχές του. Στον δικαστικό υπάλληλο στον οποίο χορηγείται άδεια για υπηρεσιακή εκπαίδευση στο εξωτερικό, καταβάλλονται οι αποδοχές του αυξημένες έως το 50%, με ειδική αιτιολογία της απόφασης χορήγησης. Η προσαύξηση των αποδοχών μειώνεται κατά το μέρος που καλύπτεται από υποτροφία ή άλλου είδους σχετική χρηματική αμοιβή ή αποζημίωση, που χορηγείται στον δικαστικό υπάλληλο. Ο δικαστικός υπάλληλος δικαιούται οδοιπορικά έξοδα για την αρχική μετάβασή του και την επιστροφή του μετά τη λήξη της άδειας υπηρεσιακής εκπαίδευσης στο εξωτερικό. Εάν, με υπαιτιότητα του δικαστικού υπαλλήλου, διακοπεί η φοίτηση ή παρέλθει άπρακτη η προθεσμία κατάθεσης του τίτλου, ο υπάλληλος υποχρεούται να επιστρέψει στην υπηρεσία του την προσαύξηση των αποδοχών που έλαβε κατά το χρονικό διάστημα της άδειας, με τους νόμιμους τόκους και ο χρόνος της άδειας υπηρεσιακής εκπαίδευσης δεν υπολογίζεται ως χρόνος πραγματικής δημόσιας υπηρεσίας. Η επιστροφή αποδοχών ενεργείται με πράξη του αρμόδιου για την εκκαθάριση και πληρωμή των δαπανών οργάνου, το οποίο οφείλει να ενημερώσει η αρμόδια για το προσωπικό Υπηρεσία. Σε περίπτωση άρνησης επιστροφής των ανωτέρω αποδοχών, η είσπραξη γίνεται με τη διαδικασία είσπραξης δημοσίων εσόδων. Εάν η διακοπή ή μη κατάθεση του τίτλου σπουδών στην υπηρεσία δεν οφείλεται σε υπαιτιότητα του υπαλλήλου, όπως ιδίως λόγω ασθένειας, ο υπάλληλος απαλλάσσεται από την κατά τα ανωτέρω υποχρέωση επιστροφής αποδοχών.
Παραλαβή και πρωτοκόλληση της αίτησης του δικαστικού υπαλλήλου για τη χορήγηση εκπαιδευτικής άδειας.
Χρέωση της αίτησης σε υπάλληλο του αρμόδιου Τμήματος
Έλεγχος της αίτησης από τον αρμόδιο υπάλληλο
Αρνητική απάντηση στο αίτημα του /ης δικαστικού/ης υπαλλήλου
Υποβολή ερωτήματος στο αρμόδιο πρωτοβάθμιο υπηρεσιακό συμβούλιο
Έκδοση γνωμοδότησης του αρμόδιου Υπηρεσιακού Συμβουλίου
Κοινοποίηση της γνωμοδότησης του Υπηρεσιακού Συμβουλίου στον/στην δικαστικό υπάλληλο
Διαβίβαση γνωμοδότησης Υπηρεσιακού Συμβουλίου
Έκδοση απόφασης χορήγησης εκπαιδευτικής άδειας στον/ην δικαστικό/ή υπάλληλο
Κοινοποίηση της απόφασης χορήγησης άδειας και ενημέρωση δικαστικού υπαλλήλου